CELEX: C2005/229/70
Language: da
Date: 2005-09-17 00:00:00
Title: Sag T-283/05: Sag anlagt den 13. juli 2005 af Daniele Baraldi m.fl. mod Kommissionen for De Europæiske Fællesskaber

17.9.2005   
            
            
               DA
            
            
               Den Europæiske Unions Tidende
            
            
               C 229/33
            
         Sag anlagt den 13. juli 2005 af Daniele Baraldi m.fl. mod Kommissionen for De Europæiske Fællesskaber
   (Sag T-283/05)
   (2005/C 229/70)
   Processprog: fransk
   Ved De Europæiske Fællesskabers Ret i Første Instans er der den 13. juli 2005 anlagt sag mod Kommissionen for De Europæiske Fællesskaber af Daniele Baraldi, Alkmaar (Nederlandene), Jacobus De Bruijn, Ispra (Italien) og Christel Schilleger-Musset, Brebbia (Italien), ved avocats Georges Vandersanden og Laure Levi.
   Sagsøgerne har nedlagt følgende påstande:
   
               —
            
            
               Annullation af den indplacering i lønklasse, der blev tildelt sagsøgerne i afgørelserne om deres ansættelse, for så vidt som indplaceringen er baseret på artikel 12, stk. 3, i bilag XIII til den nye vedtægt.
            
         
               —
            
            
               Følgelig genoprettes sagsøgernes karriere (herunder anerkendelsen af deres erfaring i den således berigtigede lønklasse, deres ret til forfremmelse og deres pensionsrettigheder, idet sidstnævnte bl.a. er fastsat i henhold til artikel 21 i vedtægtens bilag XIII), med udgangspunkt i den lønklasse, de burde have været indplaceret i på grundlag af meddelelsen om udvælgelsesprøven i henhold til hvilken de blev opført på ansættelsesreservelisten, enten i den lønklasse, der er anført i meddelelsen om udvælgelsesprøven, eller i den tilsvarende lønklasse ifølge den nye vedtægts indplacering (og det korrekte løntrin i henhold til de regler, der var gældende før den 1. maj 2004), fra afgørelsen om deres ansættelse.
            
         
               —
            
            
               Sagsøgerne tilkendes morarenter i henhold til den af Den Europæiske Centralbank fastsatte rentesats af alle de beløb, der er lig med differencen mellem det vederlag, der svarer til sagsøgernes indplacering i afgørelsen om ansættelse, og den indplacering, sagsøgerne burde have været berettigede til, indtil tidspunktet, hvor afgørelsen om deres korrekte indplacering i lønklasse foreligger.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   De af sagsøgerne påberåbte søgsmålsgrunde og væsentligste argumenter er identiske med dem, der er påberåbt i sag T-58/05, Centeno Mediavilla m.fl. mod Kommissionen (1).
   
      (1)  EUT C 93 af 16.4.2005, s. 38.